Vyf in hof oor kaping | Maroela Media
Brig. Hangwani Mulaudzi, woordvoerder van die polisie, sê die vragmotor, wat sigarette vervoer het, is Donderdag in Ga-Kgole gekaap. Hy sê die polisie het later 'n motor met dieselfde beskrywing as die kapers se wegkommotor gewaar waar dit buite 'n huis geparkeer was.
"Die brawe polisiebeamptes het die eiendom binnegegaan en sigarette ter waarde van R105 000 in die besit van vyf verdagtes gevind en hulle in hegtenis geneem." Die polisie is steeds op soek na 'n sesde verdagte.
Die vuurwapen wat glo tydens die kaping gebruik is, is op beslag gelê. "Dit is vir ballistiese toetse gestuur." Die verdagtes staan tereg op aanklagte van kaping, gewapende roof en die besit van 'n ongelisensieerde vuurwapen en ammunisie.